বৃষ্টি অসুরকে ফের বলে বলে হারাল আম জনতা। রাতশেষে ঘূর্ণাসুরের দাপট নয়, জয়ী জনগণেশই। বোধনের  দুপুর থেকেই ওড়িশায় ঘাঁটি গেঁড়ে সপ্তমী-অষ্টমীর পুজো বানচাল করার চেষ্টা করেছিল ঘূর্ণাসুর। কিন্তু তার উত্পাতকে পাত্তাই দেয়নি উত্সব পাগল বাঙালি।
 ওয়েব ডেস্ক : বৃষ্টি অসুরকে ফের বলে বলে হারাল আম জনতা। রাতশেষে ঘূর্ণাসুরের দাপট নয়, জয়ী জনগণেশই। বোধনের  দুপুর থেকেই ওড়িশায় ঘাঁটি গেঁড়ে সপ্তমী-অষ্টমীর পুজো বানচাল করার চেষ্টা করেছিল ঘূর্ণাসুর। কিন্তু তার উত্পাতকে পাত্তাই দেয়নি উত্সব পাগল বাঙালি। আবহাওয়া দফতরের পূর্বাভাস ছিল, নবমীতেও আনন্দ মাটি করবে ঘূর্ণাবর্ত। ভারী বৃষ্টি ধুয়ে দেবে মহানগরকে। সেই আশঙ্কা সত্যি করেই সন্ধের পর ঝেঁপে বৃষ্টি নামল। কিন্তু সেসবে পাত্তা না দিয়েই ছাতা মাথায় রাস্তায় নেমে পড়ল আম জনতা। ঘণ্টা দুয়েকের বৃষ্টিতে কোথাও কোথাও জলও জমে যায়। কিন্তু তাতে কী? জল পেরিয়েই চলল ঠাকুর দেখা। নবমীর রাত যত বাড়ল, রাজপথে ততই বাড়ল জনস্রোত। শারদোত্সবের শেষটুকু উপভোগের সুযোগ কি কেউ হাতছাড়া করে?